सशस्त्र द्वन्द्वकालका घाइतेहरूले उपचार नपाएको गुनासो गरेका खबर आमसञ्चार माध्यममा आएका छन्। द्वन्द्वमा दुवै आँखा गुमेका, मानसिक सन्तुलन गुमाएका र अंगभंग भएकाहरूले उपचार नपाउँदा कष्टकर जीवनयापन गरिरहनुपरेको छ। राजधानीमा हालै भेला भएका द्वन्द्वपीडितले विभिन्न माग राखेको समाचारले मलाई केही शब्द लेख्न बाध्य बनायो। ती घाइतेले समयमा उपचार र औषधि पाउनुपर्ने, हरेक घाइतेले एउटा कुरुवा पाउनुपर्ने र निःशुल्क रूपमा नियमित स्वास्थ्य परीक्षण गर्न पाउनुपर्ने हो। तर यस विषयमा सरकारी क्षेत्रबाट पहल भएको पाइएको छैन। विभिन्न अवस्थाका घाइतेको पहिचान गरी उपचार गर्न म सरकारसँग माग गर्दछु।
